BMW E53

BMW E53 var en firehjulstrukket personbil med todelt bagklap bygget af BMW. E53 var den første generation af X5-serien og forgængeren for E70.

Bilen blev introduceret i USA i efteråret 1999 og var BMWs første begrænset terrænegnede model. Produktionen fandt ligeledes sted i USA.

Modellen gjaldt som SUV (Sports Utility Vehicle), mens fabrikanten selv hverken betegnede bilen som "SUV" eller "offroader", men derimod som SAV (Sports Activity Vehicle) − en klasse der var opfundet specielt til X5. En i efteråret 2003 introduceret, mindre SAV er BMW X3 og fra efteråret 2009 også BMW X1.

Karakteristika 
BMW X5 var 15 centimeter kortere end BMW E39 Touring, men også bredere. Den manglende fordelergearkasse  og det mere til vejkørsel tilegnede motor- og gearkassekoncept samt det selvbærende karrosseri gjorde både X5 og X3 uegnet til hård terrænkørsel. Derfor gjaldt bilen som sportsvogn i SUV-klassen.

Efter at modellen allerede i slutningen af 1999 var kommet ud til forhandlerne i USA, kom den til Europa i maj 2000.

Facelift 
I september 2003, næsten samtidig med introduktionen af den i Østrig byggede X3, fik X5 et facelift. Den faceliftede E53 kunne kendes på de modificerede for- og tågeforlygter, den nye kølergrill samt ændret motorhjelm og baglygter.

Sikkerhed 
Modellen blev i 2003 kollisionstestet af Euro NCAP med et resultat på fire stjerner ud af fem mulige.

Motorvarianter 
Ved introduktionen fandtes X5 kun med to motorvarianter:
 Rækkesekscylinder, benzinmotor, 3,0 liter slagvolume, 170 kW (231 hk) (modelbetegnelse 3.0i)
 V8-motor, benzinmotor, 4,4 liter slagvolume, 210 kW (286 hk) (modelbetegnelse 4.4i)

Frem til starten af 2002 blev motorprogrammet udvidet med yderligere to motorer:
 Rækkesekscylinder, dieselmotor med turbolader og commonrail-indsprøjtning, 2,9 liter slagvolume, 135 kW (184 hk) (modelbetegnelse 3.0d)
 V8-motor, benzinmotor, 4,6 liter slagvolume, 255 kW (347 hk) (modelbetegnelse 4.6is, motor fra Alpina)

I oktober 2003 introduceredes i rammerne af et facelift den nye 4,4-liters N62 V8-motor med Valvetronic, som afløste den gamle M62-motor med 210 kW (286 hk) i 4.4i. Derudover blev M57-dieselmotoren i 3.0d teknisk modificeret med commonrail-indsprøjtning af anden generation, hvorved effekten steg til 160 kW (218 hk). Ligeledes indførtes det forbedrede firehjulstræk xDrive.

I april 2004 fulgte med X5 4.8is en ny topmodel, som afløste 4.6is. 4.8is var ligeledes udstyret med den nye N62 V8-motor, dog med lidt større slagvolume (4799 i stedet for 4619 cm³). 5- og 7-serien fik denne motor i 2005.

Tekniske specifikationer 

 TÜ = Technisch Überarbeitet (dansk: teknisk modificeret)

Produktionen af E53 indstilledes i september 2006. I slutningen af samme år introduceredes efterfølgeren E70 i USA, og den kom til Europa i marts 2007.

Øvrigt 
 BMW X5 kunne fra fabrikken leveres som armeret bil af klasse B4 under navnet BMW X5 security.
 På Geneve Motor Show 2000 viste BMW en prototype med navnet X5 Le Mans. X5 Le Mans var udstyret med V12-motoren fra BMW V12 LMR. Da motoren ikke var udstyret med luftmængdebegrænser, ydede den næsten 515 kW (700 hk) og havde et maksimalt drejningsmoment på 720 Nm ved 5000 omdr./min. Dette gav bilen en accelerationstid fra 0 til  på 4,7 sekunder og en topfart på over .

Kilder

Eksterne henvisninger 

E53
SUV'er
Biler introduceret i 1999
Biler fra 1990'erne
Biler fra 2000'erne